عہدنامہِ قدیم کی بنیادیں – ماڈیول                              10 -خروج کی کتاب کا جائزہ
تبادلۂ خیال کے سوالات
1. اس سبق میں آپ نے سب سے اہم بات کیا سیکھی؟ یا کوئی ایسی بات جو آپ کو پوری طرح سمجھ نہ آئی ہو؟
2. خروج کی کتاب کا مقصد کیا تھا؟ موسیٰ کے اصل قارئین پر اس کا کیا اثر پڑا ہوگا؟
3. آپ خروج کی کتاب کو سکھانے یا منادی کرنے کے لیے کیسے استعمال کریں گے؟ آپ اس  سے ملنے والے کِن اسباق پر زور دیں گے؟
4. خدا نے اسرائیل پر خود کو اپنے عہد کے نام سے ظاہر کیا۔ اُس کے مختلف نام اُس کے عہد کی نوعیت کو کیسے ظاہر کرتے ہیں؟
5. خدا نے اپنے لوگوں کے ساتھ موجود رہنے کا وعدہ کیا۔ اُس کی حضوری کیسے اور کہاں ظاہر ہوئی؟ خدا نے اپنی حضوری ختم کرنے کی دھمکی کیوں دی، اور موسیٰ نے اس پر کیا ردِعمل دیا؟
6. موسیٰ کے ساتھ خدا کا عہد،  آج آپ کی زندگی اور خدمت میں کیا معنی رکھتاہے؟
7. جب یسوع واپس آئے گا تو خدا اپنے دشمنوں کو مکمل طور پر شکست دے گا۔ لیکن اُس وقت تک ہمیں ناانصافی کے خلاف کیسے ردِعمل دینا چاہیے؟ ہمیں اپنے دشمنوں کے ساتھ کیسا سلوک کرنا چاہیے؟
8. جب یسوع واپس آئے گا، تو گناہگاروں کے خدا سے میل ملاپ کا وقت ختم ہو جائے گا۔ اس حقیقت کا ہماری خوشخبری سنانے کے انداز پر کیا اثر ہونا چاہیے؟
9. خروج کی کتاب ہمیں سکھاتی ہے کہ خدا کے قوانین اُس کی طرف سے اپنے لوگوں کے لیے ایک مہربان تحفہ ہیں۔ کیا آپ کے لیے خدا کے قوانین کو برکت سمجھنا آسان ہے یا مشکل؟ وضاحت کریں۔
10. نئے آسمان اور نئی زمین میں ہم خدا کے قوانین کی مکمل فرمانبرداری کریں گے۔ اس سے آپ کو کیا امید ملتی ہے؟ اور آپ اپنی خدمت میں دوسروں کو کیا امید دے سکتے ہیں؟
11. خدا نے وعدہ کیا ہے کہ وہ ہمیشہ اپنے لوگوں کے ساتھ موجود رہے گا۔ کیا آپ کی زندگی میں کبھی ایسا وقت آیا جب آپ نے خدا کی روح کے ذریعے اُس کی موجودگی کو بہت گہرائی سے محسوس کیا ہو؟ اگر ہاں، تو وضاحت کریں۔
نظرثانی اور جائزہ – ابتدائی خیالات: جدید دور پر اطلاق
اسرائیل نے وعدہ کی سرزمین کنعان کی طرف اپنے سفر کی اصل نوعیت کو غلط سمجھا۔ جب وہ وہاں پہنچے، تو انہوں نے سمجھا کہ بس یہی اختتام ہے۔ انہوں نے وہاں اپنے قدم جما لیے اور قوموں کے لیے برکت بننے میں ناکام رہے۔ انہوں نے وہ ایمان نہیں رکھا جو ابر ہام کے پاس تھا—کہ مصر سے کنعان تک کا سفر ایک بڑی اور اہم تر منزل کی جھلک تھا، ایک ایسی شہر کی طرف جو خدا نے بنایا ہے اور جو سب لوگوں کے لیے ہے۔
ہم جانتے ہیں کہ  نئی زمین اور نئے آسمان میں نئے یروشلیم کی طرف اشارہ  ہے۔ ضروری نہیں کہ آج کے ایمان داروں کا سفر جسمانی طور پر ایک جگہ سے دوسری جگہ جانے کا ہو۔ بلکہ، یہ ایسے جینا ہے کہ جیسے ہم خدا کے آسمانی شہر کی طرف بڑھ رہے ہیں۔ یہ دنیا ہمارا آخری گھر نہیں ہے۔ ہم مسافر ہیں، جو اپنے اصل گھر کی طرف جا رہے ہیں۔
کیس اسٹڈی
انیتا کالج میں مسیحی بنی۔ اُس کی زندگی مکمل طور پر بدل گئی، اور وہ بہت پرجوش تھی کہ مسیح نے اُس کے لیے کیا کیِا— اُسےگناہ اور شرمندگی سے آزادی ملی، اور دوسروں کی خدمت کے مواقع ملے۔ اُس نے کئی طریقوں سے دوسروں کی خدمت کی۔
پندرہ سال بعد، انیتا شادی شدہ تھی، اُس کے چار بچے تھے، اور وہ جز وقتی سیکریٹری کے طور پر کام کر رہی تھی تاکہ بچوں کی تعلیم کے اخراجات پُورے کر سکے۔ اُس سال جب اُس نے اپنی کلیسیا کی مشن کانفرنس میں شرکت کی، تو اُسے احساس ہوا کہ وہ اب مسیحی ہونے پر اتنی پرجوش نہیں رہی جتنی پہلے تھی۔ وہ اپنی نعمتوں کے ساتھ دوسروں تک نہیں پہنچ رہی تھی۔ اُسے محسوس ہوا کہ اُس کی محبت سرد پڑ گئی ہے۔
اُس نے سوچا: "کیا ہمیں سب کچھ بیچ کر غیر ملکی مشنری بن جانا چاہیے؟ مسئلہ کیا ہے؟ میرے ساتھ کیا ہوا؟"
غور و خوض کے سوالات
1. کیا آپ ایسے لوگوں کو جانتے ہیں جو خود کو مسیحی کہتے ہیں، لیکن یہ بھول گئے ہیں کہ وہ مسافر ہیں جو اپنے اصل گھر کی طرف جا رہے ہیں؟ اپنے تدریسی گروپ میں اس پر بات کریں۔ "اس دنیا میں جڑیں جما لینے"  سےآپ کی محبتیں اور تعلقات  کیسے ظاہر ہوتے ہیں؟
2. ایک ایسےگرم جوش منادی کرنے والے مسیحی کی   تصویرکشی جو یہ بھول گیا ہے کہ وہ مسافر ہے، اور اس دنیا میں جڑیں جما چکا ہے۔ درج ذیل نکات پر غور کریں اور اپنی طرف سے مزید شامل کریں:
a. دعائیہ زندگی بہت کم
b. غیر ایمانداروں کو خوشخبری سنانے میں کمی
c. دنیاوی چیزوں کو جمع کرنے پر زور
d. مشہور ہونے کی خواہش
e. اورکُچھ؟
عملی مشقیں
· آپ نے کس حد تک اس دنیا میں جڑیں جما لی ہیں اور یہ بھول گئے ہیں کہ آپ ایک مسافر ہیں؟ اپنا جواب لکھیں اور کسی ایسے شخص کے ساتھ شیئر کریں جس کی روحانی زندگی آپ کے لیے قابلِ احترام ہو، تاکہ آپ کو دوسرا نکتۂ نظر مل سکے۔
· اگر آپ محسوس کرتے ہیں کہ آپ کو "مسافر" بننے پر دوبارہ توجہ دینی ہے، تو اپنے اہداف کی فہرست بنائیں—تاریخوں اور مقاصد کے ساتھ۔ اس میں یہ بھی شامل کریں کہ آپ کیا چیزیں پسند کرتے ہیں، اور وہ آپ کے کاموں اور اعمال  پر کیسے اثر ڈالتی ہیں۔

